

**SHKOLLA E MAGJISTRATURËS**

***Këshilli Drejtues***

**V E N D I M**

**Nr. 25, datë 23.10.2017**

**PËR NORMIMIN DHE SHPËRBLIMIN E VEPRIMTARISË AKADEMIKE,**

**NË ZBATIM TE PROGRAMIT TË FORMIMIT FILLESTAR DHE VAZHDUES,**

**NË SHKOLLËN E MAGJISTRATURËS**

(ndryshuar me Vendimin nr. 20, datë 03.10.2019 të Këshillit Drejtues)

(ndryshuar me Vendimin nr. 39, datë 22.09.2020 të Këshillit Drejtues)

(ndryshuar me Vendimin nr. 55, datë 28.12.2020 të Këshillit Drejtues)

(ndryshuar me Vendimin nr. 10, datë 15.04.2021 të Këshillit Drejtues)

(ndryshuar me Vendimin nr. 22, datë 15.07.2021 të Këshillit Drejtues)

(ndryshuar me Vendimin nr. 29, datë 23.09.2021 të Këshillit Drejtues)

(ndryshuar me Vendimin nr. 18,datë 02.06.2022 të Këshillit Drejtues)

(ndryshuar me Vendimin nr. .....,datë 26.01.2023 të Këshillit Drejtues)

Mbështetur në nenin 118 të Kushtetutës së Republikës së Shqipërisë; në nenin 243 dhe 248 të ligjit nr. 155/2016 “*Për organet e qeverisjes së sistemit të drejtësisë*”; të ligjit nr. 96/2015 “*Për statusin e gjyqtarëve dhe prokurorëve në Republikën e Shqipërisë*”; të ligjit nr. 98/2016 “*Për organizimin e pushtetit gjyqësor në Republikën e Shqipërisë*”; të ligjit nr. 84/2016 “*Për rivlerësimin kalimtar të gjyqtarëve dhe prokurorëve të Republikës së Shqipërisë*”; të nenit 124 të ligjit nr. 80/2015 “*Për arsimin e lartë në Republikën e Shqipërisë*” (i ndryshuar); ligjit nr. 130/2016 “*Për buxhetin e vitit 2017*”; të Vendimit të Këshillit të Ministrave nr. 748, datë 11.06.2009 “*Për trajtimin me pagë dhe shtesa mbi pagë të punonjësve të personelit akademik të institucioneve publike të arsimit të lartë*”, (i ndryshuar), si dhe të Vendimit të Këshillit të Ministrave nr. 870, datë 14.12.2011 “*Për trajtimin financiar të punonjësve që dërgohen me shërbim jashtë vendit*” me propozim të Drejtorit të Shkollës së Magjistraturës, Këshilli Drejtues, i mbledhur më datë 23.10.2017,

**V E N D O S I:**

1. Stafi Pedagogjik i Shkollës së Magjistraturës quhet personeli me kohë të plotë dhe të pjesshme, i cili përfshin: pedagogë të brendshëm dhe të jashtëm, të Programit të Formimit Fillestar, si dhe ekspertë të Programit të Formimit Vazhdues.

Ky staf mbështetet edhe nga lehtësues dhe moderatorë në Programin e Formimit Vazhdues.

1. Veprimtaritë, në të cilat angazhohet stafi pedagogjik dhe mbështetës në Shkollën e Magjistraturës, janë:
2. Mësimdhënie për Programin e Formimit Fillestar si dhe ekspertizë në aktivitetet e organizuara në kudër të Programit të Formimit Vazhdues, përkatësisht: konferenca, seminare, ëorkshop-e etj., të detajuara në kalendarë/vite akademike;
3. Kërkime shkencore, botime, studime etj.;
4. Mbështetje për institucionin.
5. Stafi pedagogjik, kryen veprimtaritë akademike të përcaktuara në pikën 2 të këtij vendimi, në mënyrë të ndërthurur, me raporte të ndryshme sipas misionit të njësisë dhe përshkrimit të vendit të punës.
6. “Mësimdhënia/ ekspertiza në Programin e Formimit Fillestar dhe vazhdues përfshin
7. Veprimtaria në auditor

* Leksione/seminare
* Gjyqe imituese
* Debat
* Përgatitje aktesh
* Diskutime të çështjeve të praktikës në institucione
* Përgatitje të dosjeve civile/penale
* Praktika sipas fushave penale/civile/administrative/kushtetuese (si të përgatiten raportet dhe memot)
* Ekspertë/ lehtësues/moderatorë në sesionet trajnuese
* *Ndjekje dhe drejtim i praktikës paraprofesionale*

1. Veprimtaria jashtë auditorit, në mbështetje të procesit mësimor

* Kontrolli dhe vlerësimi i dijeve (Provim lënde, vlerësim i vazhduar, detyra kursi)
* Ndjekje dhe drejtim i praktikës profesionale (gjyqtarë/prokurorë të përcaktuar nga KLGJ dhe KLP)
* Hartime tezash për provimin e pranimit
* Pjesëmarrje në komisione “*ad hoc*”

1. Veprimtari mbështetëse për institucionin në realizimin e misionit të tij, të cilat realizohen nga stafi pedagogjik me kohë të plotë, konsiderohen veprimtaritë për hartimin e programeve të planeve të mësimit, të programeve të Formimit Vazhdues; hartimi i rregulloreve apo dokumentacioneve; pjesëmarrja në komisione “*ad hoc*”; pjesëmarrja në veprimtari të tjera jashtë institucionit kur këto bazohen në marrëveshje; veprimtari promovuese të institucionit, si dhe në veprimtari të tjera të kësaj natyre.
2. Veprimtaritë kërkimore dhe krijuese në SHM përfshijnë: pjesëmarrje në programe apo projekte kërkimore dhe shkencore, studime e botime artikujsh shkencorë, monografi, organizim veprimtarish shkencore (konferenca, seminare, ëorkshope etj.) si dhe pjesëmarrje në to, veprimtari të tjera kërkimi apo krijuese të programuara nga institucioni.
3. Mësimdhënia e normuar vjetore, për stafin pedagogjik me kohë të plotë do të konsiderohet: zhvillimi i leksioneve/seminareve në Programin e Formimit Fillestar, ndjekja e praktikës paraprofesionale, vlerësime nëpërmjet provimeve përfundimtare të lëndëve, ~~komisioni i temave/oponenca~~, *udhëheqja dhe vlerësimi i memove* komisioni i provimit të vitit të dytë, zhvillimi, realizimi dhe vlerësimi i gjyqeve imituese dhe dosjeve, të përcaktuara këto për çdo disiplinë apo veprimtari formuese në planet mësimore të Programit të Formimit Fillestar, si dhe pjesëmarrja në cilësinë e ekspertit ose moderatorit në sesionet trajnuese të Programit të Formimit Vazhdues.
4. "Orë mësimore", në kuptim të këtij vendimi, konsiderohen si veprimtaria teorike, ashtu edhe ajo praktike.
5. Ora mësimore do të jetë 50 minuta dhe do të konvertohet sipas koeficientit të konvertimit të orës mësimore për programin e doktoratës 1 (një) orë mësimore (50 minutëshe) konvertohet me koeficientin 2.5.
6. Mësimdhënia e normuar vjetore për personelin akademik me kohë të plotë, e shprehur në orë mësimore e konvertuar në Formimin Fillestar ~~dhe Vazhdues~~ është si më poshtë:
7. Për Drejtorin e Shkollës deri në 70 orë ne auditor/ 175 orë e konvertuar
8. Për Drejtuesit e Programeve (Fillestar dhe Vazhdues ) 120 orë në auditor/ 300 orë e konvertuar
9. Për pedagogët e brendshëm 140 orë në auditor/ 350 orë e konvertuar

Pedagogët e brendshëm do të plotësojnë normën e mësipërme nëse kanë zhvilluar në auditor 60 % të orëve totale për çdo lëndë”.

1. Pedagogët e brendshëm të cilët plotësojnë sasinë e orëve sipas normës së përcaktuar në pikën 10, do të paguhen mbi këtë normë:
2. deri në 3 aktivitete trajnuese /vit akademik në Programin e Formimit Vazhdues si dhe deri në 20% të orëve të ngarkesës mësimore/vit akademik në Programin e Formimit Fillestar, por jo më shumë se një pagë mujore;
3. si anëtarë apo vëzhgues në komisionet e provimit të pranimit,
4. si anëtarë të komisioneve të hartimit të tezave të provimit të pranimit.
5. si anëtarë të Komisionit të Provimit Përfundimtar të vitit të dytë

1. Mësimdhënia e normuar vjetore për stafin pedagogjik me kohë të pjesshme konsideron: përgatitjen dhe zhvillimin e leksioneve/seminareve në Programin e Formimit Fillestar, praktika paraprofesionale, vlerësime nëpërmjet provimeve përfundimtare të lëndëve, vlerësime raportesh etj, të përcaktuara këto për çdo disiplinë apo veprimtari formuese në planet mësimore të Programit të Formimit Fillestar, si dhe aktivizimi si ekspert në Programin e Formimit Vazhdues.
2. Mësimdhënia e normuar vjetore për stafin pedagogjik me kohë të pjesshme në Formimin Fillestar duhet të jetë jo më shumë se 40% e ngarkesës vjetore të lëndës vetëm për lëndët kryesore, përveç rasteve kur parashikohet ndryshe nga Këshilli Drejtues. Për lëndët, të cilat nuk kanë pedagog të brendshëm, ngarkesa më e madhe e saj do të mbulohet nga pedagogu i jashtëm, titullar i lëndës.

Mësimdhënia e normuar vjetore për stafin pedagogjik me kohë të plotë në Formimin Fillestar duhet të jetë 60% të ngarkesës vjetore të lëndës vetëm për lëndët kryesore. Në rastet kur pedagogët largohen nga mësimdhënia për arsye objektive ose për arsye të tjera, gjatë vitit akademik, orët do të shpërndahen ndërmjet pedagogëve me urdhër të Drejtorit.

Në rast të pamundësisë së realizimit të orëve mësimore nga pedagoget sipas orarit mësimor të përcaktuar, pedagogu titullar i lëndës kujdeset për realizimin e tyre duke i zhvilluar ato vetë, ose duke ia caktuar një pedagogu tjetër, nga grupi i pedagogëve së asaj lënde duke mos cënuar % e ndarjes së orëve.

1. Stafi pedagogjik me kohë të pjesshme, sipas rolit dhe veprimtarisë që kryen, si dhe pedagogët e brendshëm për veprimtarinë mbi normë të përmendur në pikën 11 /a, b, d do të trajtohen financiarisht sipas kategorizimit të mëposhtëm:

• Profesorë 1410 lekë/orë mësimore

• Profesor i asocuar 1295 lekë/orë mësimore

• Gjyqtar, prokuror, avokat, specialist i fushës me eksperiencë,

jo më pak se 10 vjet 1200 lekë/orë mësimore

• Lektor i parë/ Doktor 940 lekë/orë mësimore

• Master i Nivelit të Dytë/Magjistraturë etj. 705 lekë/orë mësimore

1. Punonjësit e specialiteteve të ndryshme, të punësuar në institucione të tjera shtetërore, me kohë të plotë, por që japin mësim në Programin e Formimit Fillestar ose janë trajnerë/ekspertë/specialistë/lehtësues/moderatorë për Programin e Formimit Vazhdues në Shkollën e Magjistraturës, për çdo orë mësimore do të trajtohen financiarisht, sipas pikës 14 të këtij vendimi.
2. Udhëheqja dhe vlerësimi i memove autorët e tezave të provimit, anëtarët e komisionit të provimit përfundimtar të vitit të dytë si dhe lehtësuesit dhe moderatorët e sesioneve trajnuese përcaktohen me urdhër të Drejtorit të Shkollës së Magjistraturës.
3. Anëtarët e komisioneve të provimit të pranimit, pedagogët e jashtëm dhe trajnerët/ekspertët/specialistët e Formimit Vazhdues, anëtarët e komisioni të testimit të shëndetit mendor dhe psikologjik ne vitin e tretë,anëtarët e komisionit të provimit të vitit të dytë“ përcaktohen me vendim të Këshillit Drejtues.
4. Elementet e veprimtarive për përgatitjen dhe mbështetjen e procesit të formimit profesional në kuadrin e Formimit Fillestar dhe Vazhdues do të shpërblehen sipas Lidhjes nr. 1 bashkëlidhur këtij vendimi.
5. Trajnerët/ekspertët/specialistët e Formimit Vazhdues do të shpërblehen për 4 orë përgatitje dhe 6 orë pjesëmarrje në aktivitet 1 ditor (në auditor) dhe për 6 orë përgatitje dhe 4 orë pjesëmarrje në aktivitet 1 ditor (on line). Lehtësuesit e Formimit Vazhdues do të shpërblehen për 2 orë përgatitje dhe 3 orë pjesëmarrje në aktivitet. Moderatorët do të shpërblehen 3 orë pjesëmarrje në aktivitet. Në rastet e zhvillimit të këtyre aktiviteteve me sesione trajnuese, koha e pjesëmarrjes përgjysmohet. Në rastet e përsëritjes së të njëjtës temë do të shpërblehen vetëm për pjesëmarrje në aktivitet/sesion.
6. Lejohet të aktivizohen, si trajnerë/ekspertë, lektorë, akademikë dhe profesorë të huaj, të cilët do të paguhen me honorare për orë pjesëmarrjeje në procesin e mësimdhënies në Shkollën e Magjistraturës, në Programin e Formimit Fillestar dhe atij Vazhdues. Masa e pagesës nuk duhet të jetë më e madhe se 5-fishi i pagesës për orët mbi normë, për kategorinë “profesor” dhe jo më shumë se 50 orë mësimore në vit. Ekspertëve dhe lektorëve të huaj u mbulohen shpenzimet e udhëtimit dhe të qëndrimit në Republikën e Shqipërisë, për jo më shumë se 5 ditë. Efektet financiare, që rrjedhin nga zbatimi i këtyre pagesave, përballohen nga fondet e parashikuara për mësimdhënie në Shkollën e Magjistraturës.

20/1. Lejohen të aktivizohen si përkthyes të artikujve shkencor në gjuhë të huaj, për botim në Shkollën e Mgjistraturës, profesionist të së drejtës, të cilët disponojnë një diplomë të kësaj gjuhe të lëshuar nga Fakultetit i Gjuhëve të Huaja, Universiteti i Tiranës, ose kanë përfunduar studimet dhe janë diplomuar në gjuhë të huaj jashtë vendit.

1. Kandidatët për magjistratë të Shkollës së Magjistraturës dhe ndihmësit/këshilltarët ligjorë të cilët ndjekin të njëjtin Program të Formimit Fillestar të trajtuar me bursë/shpërblim të financuar nga Buxheti i Shtetit, përfitojnë dieta për udhëtim jashtë vendit, në masën 25 euro/ditë, për realizimin e një vizite studimore në Gjykatën e Strasburgut ose në një gjykatë tjetër të Bashkimit Evropian. Në raste kur realizimi i vizitës përballohet nga donatorët ose pala pritëse, shpenzimet për dieta nuk përballohen nga fondet e planifikuara për Shkollën e Magjistraturës.
2. Për vizitën studimore jashtë vendit, do të paguhen edhe shpenzimet e transportit, vajtje jashtë shtetit e kthim, shpenzimet e transportit nga aeroporti në destinacion e anasjellas, si dhe shpenzimet e fjetjes. Për çdo rast, këto shpenzime njihen si të tilla sipas dokumentit përkatës (faturës, biletës etj.)
3. Ky vendim hyn në fuqi menjëherë dhe efektet financiare të tij do të fillojnë nga data 1 janar 2017. Ky vendim do të jetë pjesë e përbërëse e Rregullores së Shkollës së Magjistraturës.

**K R Y E T A R I**

**XHEZAIR ZAGANJORI**

**Lidhja nr.1**

**Konvertimi i elementeve për përgatitjen dhe mbështetjen e procesit të formimit profesional në kuadrin e Formimit Fillestar dhe Vazhdues**

|  |  |  |
| --- | --- | --- |
| **Nr.** | **Elementet** | **Orë mësimore e konvertuar** |
|  | **Anëtarët e komisioneve të provimit të pranimit në Shkollën e Magjistraturës (neni 266, Ligji 115/2016)** |  |
|  | Hartimi i tezave të provimit të pranimit për fazën e parë (scan tron). | 1 500 (një mijë e pesëqind) lekë/tezë |
|  | Hartimi i tezave të provimit të pranimit për fazën e dytë (testi profesional). | 2 500 (dy mijë e pesëqind) lekë/tezë |
|  | Provimi me shkrim, testimi profesional. | 0.5 orë mësimore/kandidat |
|  | Hartimi i testit të shëndetit mendor dhe psikologjik. | 20 orë mësimore/test |
|  | Hartimi i raporteve individuale të vlerësimit të shëndetit mendor | 1 orë mësimore/kandidat |
|  | Vlerësim statistikor për rezultatet e testimit të shëndetit mendor dhe psikologjik me shkrim | 0.3 orë mësimore /kandidat |
|  | Vlerësim i testimit të shëndetit mendor dhe psikologjik, intervista individuale dhe në grup | 0.7 orë mësimore /kandidat |
|  | **Formimi Fillestar (Rregullorja e Brendshme, programet mesimore)** |  |
|  | Provim lënde | 0.5 orë mësimore/kandidat |
|  | Vlerësim i raportit të kursit viti II | 0.3 orë mësimore/kandidat |
|  | Komisioni i vlerësimit të memove viti II | 4 orë mësimore/memo |
|  | Komisioni për provimin përfundimtar viti II | 0.5 orë mësimore/kandidat |
|  | shfuqizohet |  |
|  | Komisioni i testimit te shendetit mendor dhe psikologjik | 0.8 orë mësimore/kandidat |
|  | Përgjegjës Stazhi/Udhëheqësi i praktikës paraprofesionale në gjykatë dhe prokurori | 4 orë mësimore/muaj |
|  | **Formimi Vazhdues (neni 272, ligji 115/2016, Rregullorja e Brendshme)** |  |
|  | Ekspertë/specialistë seminari | 7- 10 orë mësimore/ditë |
|  | Lehtësues | 3.5- 5 orë mësimore/ditë |
|  | Moderatorë | 1.5- 3 orë mësimore/ditë |
|  | **Botime dhe Publikime** |  |
|  | Autor shkrimesh/Recencë/Oponencë | Sipas VKM Nr.120, datë 27.1.1997 |
|  | Përkthyes të artikujve shkencor të botimeve të SHM | Sipas VKM Nr.120, datë 27.1.1997 |